Ocela kaprimulgo

Ocela kaprimulgo (Nyctiphrynus ocellatus) estas specio de kaprimulgoj en la kaprimulga familio Kaprimulgedoj. Ĝi troviĝas en Argentino, Bolivio, Brazilo, Kolombio, Kostariko, Ekvadoro, Honduro, Nikaragvo, Paragvajo, kaj Peruo.

Taksonomio kaj sistematiko
Iam la nuna Ĉokoa kaprimulgo (Nyctiphrynus rosenbergi) estis konsiderata subspecio de la ocela kaprimulgo, sed plumaro, voĉo kaj genetikaj diferencoj montris, ke ĝi estas sia propra specio. La ocela kaprimulgo nun havas du agnoskitajn subspeciojn, la nomigan N. o. ocellatus kaj N. o. lautus. Proponita subspecio N. o. bergeni estas inkludita en la nomiga.Cleere, N. kaj G. M. Kirwan (2020). Ocellated Poorwill (Nyctiphrynus ocellatus), version 1.0. En Birds of the World (J. del Hoyo, A. Elliott, J. Sargatal, D. A. Christie, kaj E. de Juana, Editors). Cornell Lab of Ornithology, Ithaca, NY, USA.  Alirita la 12an de Oktobro, 2021Remsen, J. V., Jr., J. I. Areta, E. Bonaccorso, S. Claramunt, A. Jaramillo, D. F. Lane, J. F. Pacheco, M. B. Robbins, F. G. Stiles, kaj K. J. Zimmer. Versio de 24a de Aŭgusto 2021. A classification of the bird species of South America. American Ornithological Society.  Alirita la 24an de Aŭgusto, 2021

Aspekto
La Ocela kaprimulgo estas 20 ĝis 21 cm longa. Maskloj pezas 35 ĝis 43 g kaj inoj 29 ĝis 44 g. Ekzistas du kolormorfoj, unu bruna kaj unu ruĝbruna. La bruna morfo de la nomiga estas plejparte malhelgrizeca bruna kun nigrecaj brunaj makuloj sur la flugiloj kaj blankaj makuloj sur la ventro. La blankaj makuloj iom similas okulojn, kio donas al la birdo siajn nomojn. Ĝi havas tre blankan bendon ĉirkaŭ la gorĝo. La eksteraj tri aŭ kvar vostoplumoj havas mallarĝajn blankajn pintojn. La ruĝbruna morfo estas pli pala kaj ruĝecbruna anstataŭ malhelbruna. N. o. lautus estas pli malgranda kaj la blankaj pintoj sur la vosto estas pli mallarĝaj. Almenaŭ unu aŭtoro asertas, ke ĝia holotipo estas nematura kaj ke alie ne estas kolordiferencoj inter la subspecioj.

Distribuado kaj habitato
La Ocela kaprimulgo havas disan distribuon. La nomiga specio troviĝas en du partoj de Sudameriko. Unu etendiĝas de suda Kolombio tra orienta Ekvadoro kaj Peruo en Bolivion kaj orienten en Amazonian Brazilon. La alia estas de sudorienta Brazilo okcidenten en orientan Paragvajon kaj ekstreman nordorientan Argentinon. N. o. lautus troviĝas en la limregiono de orienta Honduro kaj nordorienta Nikaragvo kaj en nordokcidenta Kostariko. Ekzistas unu nekonfirmita vida registro en Panamo. La specio plejparte loĝas en arbaroj de malaltaj teroj kun malferma subvegetaĵaro kaj malgrandaj maldensejoj. Ĝi troviĝas ankaŭ en densa sekundara arbaro. En alteco ĝi estis registrita de marnivelo ĝis 1 350 m.

Kutimaro
Manĝado
La Ocela kaprimulgo estas noktula. Ĝi manĝadas per antaŭenirado de malaltaj ripozejoj. Ĝia dieto estas insektoj de multaj specoj.

Reproduktado
La reproduktosezonoj de la Ocela kaprimulgo ne estas difinitaj, kvankam oni scias, ke ili malsamas tra ĝia arealo. La ovodemetado de du ovoj estas rekte lasita sur la tero aŭ sur folirubo sen nesto, kutime sub ia kovro. Ambaŭ seksoj kovas la ovojn.

Voĉo
La kanto de la masklo de la Ocela kaprimulgo estas "ripetema trilita 'preeeo' aŭ 'prEEoo'". La voko estas "mola, gorĝeca 'va, va, va'."

Statuso
La IUCN taksis la Ocelan kaprimulgon kiel Malplej Zorgigan. Ĝi havas grandan teritorion kaj tre grandan populacion, kiu tamen supozeble malpliiĝas. La sola ebla minaco konata estas senarbarigo, precipe en la centramerikaj enklavoj.

 Referencoj 

Eksteraj ligiloj

Kategorio:Kaprimulgoformaj
Kategorio:Birdoj de Sudameriko
Kategorio:Birdoj de Brazilo